Ο **Μπάμπης Οικονομόπουλος** (γεννημένος στις 9 Ιανουαρίου 1991, στην Ελευσίνα) είναι Έλληνας επαγγελματίας ποδοσφαιριστής, ο οποίος αγωνίζεται στον Αστέρα Μαγούλας. Κατά τη διάρκεια της μακράς ποδοσφαιρικής του καριέρας αγωνίστηκε ως κεντρικός αμυντικός αλλά και αμυντικός μέσος, σε διάφορες ομάδες όλων των εθνικών κατηγοριών.

Ποδοσφαιρική καριέρα
--------------------

Ο Οικονομόπουλος πραγματοποίησε τα πρώτα του ποδοσφαιρικά βήματα στις Ακαδημίες του  Πανελευσινιακού. Τον Ιούλιο του 2009 μεταγράφηκε στον Άρη Θεσσαλονίκης, αποτελώντας μέλος της Κ-19 του συλλόγου. Την επόμενη σεζόν προωθήθηκε από τον τότε προπονητή Μίχαλ Πρόμπιερζ  στην πρώτη ομάδα και αγωνίστηκε στην Α’ Εθνική για μια τετραετία (2010-2014) με συνολικό απολογισμό 44 συμμετοχές (39 για το Πρωτάθλημα και 5 για το Κύπελλο Ελλάδας) χωρίς να πετύχει κάποιο τέρμα. 
Πραγματοποίησε το ντεμπούτο με τους «κίτρινους» στις 5 Δεκεμβρίου 2010, στον αγώνα Άρη-Αστέρα Τρίπολης 1-0.. Το πρώτο εξάμηνο του 2012, παραχωρήθηκε ως δανεικός στον Βύζαντα Μεγάρων. 

Επόμενος σταθμός στην καριέρα του υπήρξαν τα Χανιά , ενώ στις αρχές του καλοκαιριού του 2015 υπέγραψε συμβόλαιο συνεργασίας με την Λάρισα, χωρίς όμως να φορέσει ποτέ την φανέλα της καθώς αποχώρησε οικειοθελώς μετά από τρείς μήνες. 

Το Σεπτέμβριο του 2015, υπέγραψε συμβόλαιο με την Σπάρτη στη Γ' Εθνική  , και υπήρξε βασικό και αναντικατάστατο στέλεχος της ομάδας, επιτυγχάνοντας την άνοδο στην Φούτμπολ Λιγκ τη σεζόν 2015-16. Παρέμεινε στη Λακωνία για μια τριετία, μέχρι το 2018, αγωνιζόμενος σε 54 αναμετρήσεις στη Φούτμπολ Λιγκ και σημειώνοντας 3 τέρματα, έχοντας μάλιστα φορέσει και το περιβραχιόνιο του αρχηγού της ομάδας.

Συνέχισε διαδοχικά στον Ολυμπιακό Βόλου (2018-19) , Τρίκαλα (2019-2020) , Αιγάλεω (2020-2021)  και Π.Α.Ο. Ρουφ (2021-2022) 
Από τις 27 Ιουλίου 2022, προσφέρει τις υπηρεσίες του στον Αστέρα Μαγούλας, στη ΕΠΣΔΑ. 

Ο Οικονομόπουλος έχει καταγράψει συμμετοχές και στην Εθνική Ενόπλων , με την οποία έχει λάβει μέρος και στο Παγκόσμιο Κύπελλο Ποδοσφαίρου Ενόπλων του 2019, το οποίο διεξήχθη στην Κίνα.

Διακρίσεις
----------

Παραπομπές
----------

1. ↑  Με Οικονομόπουλο ο Άρης στην Κομοτηνή
2. ↑  Χαράλαμπος Οικονομόπουλος
3. ↑  Οικονομόπουλος: "Όνειρο το περιβραχιόνιο"
4. ↑  Άρης-Αστέρας Τρίπολης 1-0
5. ↑  Ο Άρης ενίσχυσε τον Βύζαντα με Οικονομόπουλο
6. ↑   AOX: Δικός του και ο Οικονομόπουλος
7. ↑  Έφυγε απ’ την ΑΕΛ ο Οικονομόπουλος
8. ↑  Παίκτης της ΑΕ Σπάρτης και ο Μπάμπης Οικονομόπουλος
9. ↑  Ανακοίνωσε τριπλό χτύπημα η Σπάρτη
10. ↑  Στον Ολυμπιακό Βόλου συνεχίζει ο Χαράλαμπος Οικονομόπουλος
11. ↑  youtube: Μπάμπης Οικονομόπουλος
12. ↑  Στον ΑΟΤ και ο Οικονομόπουλος
13. ↑  Κάτοικος Αιγάλεω ο Οικονομόπουλος
14. ↑  Οι συμμετοχές στη Football League
15. ↑  Σπουδαία κίνηση με Οικονομόπουλο ο ΠΑΟ Ρουφ
16. ↑  Οικονομόπουλος: Νέα ποδοσφαιρική στέγη για τον πρώην μέσο του Ολυμπιακού Βόλου
17. ↑  Άρωμα Σούπερ Λιγκ στον Αστέρα Μαγούλας- Υπέγραψε ο Οικονομόπουλος
18. ↑  ΕΠΣΔΑ: Οικονομόπουλος Χαράλαμπος
19. ↑  Φεύγει για δεκαήμερα στην Κίνα ο Οικονομόπουλος του ΑΟΤ
20. ↑  Αρχηγός στον ΑΟ Τρίκαλα… αρχηγός και στην Εθνική Ενόπλων ο Νιάρος
21. ↑  Με Καραμάνο και Βλάχο η Εθνική Ενόπλων στην Κίνα

Εξωτερικοί σύνδεσμοι
--------------------

* Το προφίλ του Χ. Οικονομόπουλου στο transfermarkt.com
* Οικονομόπουλος Μπάμπης
* Μyplayer.gr Profile